SYNEX บวก 3 วันติด! พุ่งอีก7% คาดเก็งกำไรช่วงสั้นหลังราคาลงลึก-เคาะเป้า 7.50 บ.    
SYNEX บวก 3 วันติด! พุ่งอีก7% คาดเก็งกำไรช่วงสั้นหลังราคาลงลึก-เคาะเป้า 7.50 บ.   
SYNEX บวก 3 วันติด! พุ่งอีก7% คาดเก็งกำไรช่วงสั้นหลังราคาลงลึก-เคาะเป้า 7.50 บ.    
31 ต.ค. 2562

ผู้สื่อข่าวรายงานว่า บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 15.34 น. อยู่ที่ระดับ 7.20 บาท บวก 0.50 บาท หรือ 7.46% ด้วยมูลค่าซื้อขาย 11.50 ล้านบาท ราคาหุ้นบวก 3 วันติดโดยนับตั้งแต่หุ้นยืนที่ระดับ 6.45 บาท เมื่อวันที่ 28 ต.ค.62 และคาดนักลงทุนเก็งกำไรหลังราคาลงลึก

บล.เคทีบี (ประเทศไทย) ระบุว่า SYNEX ยังคงคำแนะนำ “ถือ” และปรับลดราคาเป้าหมายเป็น 7.50 บาท อิง 2019 PER 11.2x  (-1.25SD below 5-yr average PER หรือเทียบเท่า -1SD below 5-yr average PER exclude 2017-2018 PER ซึ่งเป็นปีที่ Huawei มียอดขายที่เพิ่มขึ้นสูง) จากเดิม 10.00 บาท อิง 2019 PER 13.5x (-0.5SD below 5-yr average PER) เราประเมินกำไรปกติไตรมาส 3/62 ที่ 113 ล้านบาท (-18% เทียบช่วงเดียวกันของปีก่อน, +5% เทียบไตรมาสก่อนหน้า)
โดยกำไรปกติปรับตัวลดลง เทียบช่วงเดียวกันของปีก่อน จากรายได้ที่ยังหดตัว -15% เทียบช่วงเดียวกันของปีก่อน ตามยอดขาย Huawei ที่ยังไม่กลับมาสู่ระดับปกติก่อนปัญหาสงครามการค้าสหรัฐ-จีน รวมทั้งปัญหาสินค้าขาดตลาดที่ยังต่อเนื่อง
ในขณะที่กำไรปกติไตรมาส 3/62 ปรับตัวดีขึ้น เทียบไตรมาสก่อนหน้า จากค่าใช้จ่ายในการดำเนินงานที่ลดลง-7% เทียบไตรมาสก่อนหน้า ทั้งนี้เราได้ปรับประมาณการกำไรสุทธิปี 62/63 ลง 9-10% อยู่ที่ 572 และ 637 ล้านบาท (-21% และ +11% ตามลำดับ) จากการปรับลดรายได้ และเพิ่มค่าใช้จ่ายในการดำเนินงาน
โดยราคาหุ้นปัจจุบันปรับตัวลง -37% (เมื่อเทียบกับ SET) ในช่วง 6 เดือนที่ผ่านมา จากปัญหาสงครามการค้าสหรัฐ-จีน และปัญหาการแบนของ Google ที่กดดันยอดขายของ Huawei ตั้งแต่ไตรมาส2/62 ในขณะที่ผลการดำเนินงานในระยะยาวของบริษัทจะยังไม่ดีขึ้นอย่างเด่นชัด เราจึงแนะนำเพียง “ถือ” และสวิตซ์ไปยัง COM7 ที่ได้รับผลบวกจากยอดขาย iPhone 11 ที่เพิ่มขึ้นมากกว่า